MOZZJONI GĦAL RIŻOLUZZJONI imressqa biex jingħalaq id-dibattitu dwar id-dikjarazzjoni mill-Kummissjoni skond l-Artikolu 103(2) tar-Regoli ta' Proċedura f'isem il-Kumitat għall-Iżvilupp dwar l-iskrutinju demokratiku ta' l-implimentazzjoni ta' l-istrument ta' finanzjament għall-koperazzjoni fl-iżvilupp (DCI) Riżoluzzjoni tal-Parlament Ewropew dwar l-iskrutinju demokratiku ta' l-implimentazzjoni ta' l-istrument ta' finanzjament għall-koperazzjoni fl-iżvilupp (DCI) Il-Parlament Ewropew , wara li kkunsidra l-Artikolu 103(2) tar-Regoli ta' Proċedura tiegħu, billi l-Parlament Ewropew beda proċess ta' skrutinju demokratiku dwar l-implimentazzjoni tad-DCI, billi, bi qbil ma' l-Artikolu 2(1) tad-DCI, l-objettiv predominanti tal-koperazzjoni ta' dan l-istrument għandu jkun 'il-qerda tal-faqar fil-pajjiżi msieħba', inkluż 'it-twettiq ta' l-Għanijiet tal-Millenju għall-Iżvilupp', billi l-PE adotta tliet riżoluzzjonijiet skond l-Artikolu 81 tar-Regoli ta' Proċedura tiegħu, li jindikaw lill-Kummissjoni li skond l-opinjoni tal-Parlament hi qed teċċedi l-poteri ta' implimentazzjoni tagħha f'numru ta' abbozzi ta' deċiżjonijiet tal-Kummissjoni li jistabbilixxu dokumenti ta' strateġija - Riżoluzzjoni tal-Parlament Ewropew tal-15 ta' Frar 2007 dwar l-abbozzi ta' deċiżjonijiet tal-Kummissjoni li jistabbilixxu Dokumenti ta' Strateġija tal-Pajjiż u Programmi Indikattivi għall-Malasja, il-Brażil u l-Pakistan ( P6_TA-PROV(2007)0045 )( http://www.europarl.europa.eu/sides/getDoc.do?type=MOTION&reference=B6-2007-0067&language=EN B6-0067/2007 ); Riżoluzzjoni tal-Parlament Ewropew tas-7 ta' Ġunju 2007 dwar l-abbozz ta' deċiżjoni tal-Kummissjoni li jistabbilixxi Dokumenti ta' Strateġija Reġjonali u Programmi Indikattivi Reġjonali għall-Mercosur u l-Amerika Latina ( P6_TA-PROV(2007)0233 )( http://www.europarl.europa.eu/sides/getDoc.do?type=MOTION&reference=B6-2007-0236&language=EN B6-0236/2007 );ja Reġjonali 2007-2013 u Programm Indikattiv Plurijennali għall-Asja ( P6_TA-PROV(2007)0280 )( http://www.europarl.europa.eu/sides/getDoc.do?type=MOTION&reference=B6-2007-0265&language=EN B6-0265/2007 ). ; billi l-konklużjonijiet ta' l-iskrutinju parlamentari ta' l-abbozz ta' dokumenti ta' strateġija tal-pajjiż, reġjonali u tematiċi tal-Kummissjoni ntbagħtu lill-Kummissjoni f'forma ta' ittra ta' akkumpanjament Ittra D (2007) 303749 tal-5 ta' Marzu 2007 miċ-Chairman tal-Kumitat għall-Iżvilupp, Josep Borrell Fontelles, lill-Kummissarji Ferrero-Waldner u Michel (reġistrata bħala dokument ta' komitoloġija nru. CMT-2007-1709 - anness reġistrat bħala dokument ta' komitoloġija nru. CMT-2007-1709-2). , li tenfasizza t-tħassib prinċipali ta' natura orizzontali tal-Parlament Ewropew u aktar minn 150 paġna li jiġbru l-evalwazzjoni tal-Parlament dwar id-dokumenti ta' strateġija individwali u li jitolbu lill-Kummissjoni sabiex tagħti informazzjoni speċifika fuq każi individwali, billi r-risposta tal-Kummissjoni waslet f'forma ta' ittra tas-26 ta' Marzu mibgħuta mill-Kummissarji Ferrero-Waldner u Michel lill-Kumitat għall-Iżvilupp, li għandha tiġi kkunsidrata bħala 'risposta konsolidata għall-ittra u għar-riżoluzzjoni' Ittra A (2007) 5238 tas-26 ta' Marzu 2007 mill-Kummissarju Ferrero-Waldner liċ-Chairman tal-Kumitat għall-Iżvilupp, Josep Borell Fontelles (reġistrata bħala dokument ta' komitoloġija nru. billi l-Kummissarji jiddikjaraw li l-MDGs ma jistgħux jintlaħqu permezz ta' ffukar fuq servizzi bażiċi biss, u fl-istess ħin jerġgħu jaffermaw l-impenn tagħhom biex jintlaħaq l-objettiv li 20% ta' l-assistenza fi ħdan il-programmi tal-pajjiżi tad-DCI ikun allokat sa l-2009 għall-edukazzjoni bażika u sekondarja u għas-saħħa bażika, billi l-Kummissjoni tkompli tafferma li koperazzjoni fil-qasam ta' l-edukazzjoni ogħla se tikkontribwixxi fiha nfisha biex jiġi ffurmat nukleu nazzjonali u professjonali li jkun kapaċi jmexxi u jiġġenera l-politiki neċessarji biex jinqered il-faqar u biex ikun hemm żvilupp sostenibbli, billi l-Kummissjoni tgħarraf li qed tikkunsidra kif ittejjeb il-proċess ta' konsultazzjoni mal-parteċipanti differenti u tirrimarka li waqt it-tfassil ta' l-AAPs se ssir evalwazzjoni ta' l-impatt tal-miżuri proposti fuq il-ġeneru meta jkun rilevanti, billi l-integrazzjoni ta' kwistjonijiet trasversali – il-promozzjoni tad-drittijiet tal-bniedem, l-ugwaljanza bejn is-sessi, id-demokrazija, il-governanza t-tajba, id-drittijiet tat-tfal, tal-persuni b'diżabilità u tal-popli indiġeni, is-sostenibilità ambjentali u l-ġlieda kontra l-HIV/AIDS – għandha tkun parti mill-programmi kollha, billi l-Artikolu 25(1)b tad-DCI jiddikjara li l-iffinanzjar jista' jieħu l-forma ta' appoġġ baġitarju 'jekk l-immaniġġjar ta' l-infiq pubbliku mill-pajjiż imsieħeb ikun trasparenti biżżejjed', u li l-Kummissjoni trid 'tappoġġja l-isforzi tal-pajjiżi msieħba biex jiżviluppaw kontroll parlamentari u kapaċitajiet ta' verifika', Japprezza l-ittra tas-26 ta' Marzu mill-Kummissarji Ferrero-Waldner u Michel lill-Kumitat għall-Iżvilupp iżda juri dispjaċir li din ma tagħtix risposta konkreta għall-mistoqsijiet speċifiċi mqajma fl-ittra tal-Parlament stess u li s'issa ma waslet l-ebda risposta għall-mistoqsijiet speċifiċi li hemm fil-konklużjonijiet tal-Parlament dwar kull dokument ta' strateġija; Iħeġġeġ lill-Kummissjoni sabiex taħdem ħalli jinqered il-faqar u sabiex jintlaħqu l-Għanijiet tal-Millennju għall-Iżvilupp, b'mod partikolari billi jkun hemm iffukar qawwi fuq is-saħħa bażika u l-edukazzjoni bażika; jenfasizza li, għall-pajjiżi fejn dawn m'humiex inklużi bħala setturi ċentrali, il-Kummissjoni trid tipprovdi informazzjoni dettaljata dwar l-attivitajiet ta' donaturi oħra, li turi kif il-pajjiż imsieħeb qiegħed fil-proċess li jilħaq l-MDGs sa l-2015; Juri dispjaċir li d-dokumenti ta' strateġija tal-pajjiż ma jallokawx parti suffiċjenti tar-riżorsi għall-għan predominanti tad-DCI li jinqered il-faqar u jinkisbu l-MDGs; juri dispjaċir b'mod partikolari li assolutament mhux ċar kif l-UE se tilħaq il-'kriterju ta' referenza ta' 20% ta' l-għajnuna allokata tagħha fi ħdan il-programmi tal-pajjiżi koperti mid-DCI [li] se jkun dedikat għall-edukazzjoni bażika u sekondarja u għas-saħħa bażika' sa l-2009; iħeġġeġ lill-Kummissjoni sabiex tindika fid-dettall kif qed timplimenta dan l-impenn u jekk ingħatawx istruzzjonijiet f'dan ir-rigward lill-uffiċjali responsabbli (desk officers) u lid-delegazzjonijiet u jekk twaqqfitx bażi ta' statistika speċifika; Jirrikonoxxi l-importanza ta' ċerti attivitajiet mhux ta' żvilupp bħal ma hi l-promozzjoni tal-viżibilità ta' l-UE barra mill-UE, u aspetti ta' edukazzjoni ogħla, integrazzjoni reġjonali, kummerċ u avjazzjoni ċivili, għaliex dawn jista' jkollhom effetti pożittivi fuq ir-relazzjonijiet bejn l-UE u l-pajjiżi msieħba tagħha, iżda jfakkar li d-DCI hu strument speċifiku għall-iżvilupp b'rekwiżit legali li l-iffinanzjar kollu fi ħdan il-progammi ġeografiċi tiegħu u li mill-inqas 90% tal-fondi fi ħdan il-programmi tematiċi tiegħu jkunu eliġibbli bħala Għajnuna Uffiċjali għall-Iżvilupp b'konformità mal-kriterji ta' l-OECD/DAC; jinnota li attivitajiet mhux ODA għandhom jiġu ffinanzjati minn sorsi oħra; Jistieden lill-Kummissjoni sabiex tipprovdi informazzjoni dettaljata dwar l-impatt fuq l-MDG mill-attivitajiet kollha ppjanati taħt id-DCI; jitlob lill-Kummissjoni sabiex tindika, f'ordni ta' prijorità, liema kriterji użat sabiex talloka fondi bejn il-programmi ġeografiċi tad-DCI, kif ukoll il-kriterji biex tistabbilixxi dokumenti ta' strateġija għal xi pajjiżi u reġjuni u mhux għal oħrajn; Japprezza u jappoġġja l-isforzi tal-Kummissjoni fit-tqassim tax-xogħol u l-koordinazzjoni tad-donaturi, iżda jinnota li hemm bżonn ta' viżjoni globali ta' l-attivitajiet tad-donaturi kollha u għalhekk jistieden lill-Kummissjoni sabiex tipprovdi lill-PE b'informazzjoni dwar id-donaturi dettaljata u aġġornata għal kull pajjiż u reġjun; Jitlob lill-Kummissjoni sabiex tinforma lill-Parlament dwar kif qed tippjana li tiżgura konsultazzjoni xierqa u effettiva mal-parteċipanti kollha fl-istadji kollha tal-proċess ta' programmazzjoni, b'mod partikolari meta jkollha l-intenzjoni li tintroduċi attivitajiet ġodda; Juri dispjaċir li l-kwistjonijiet trasversali m'humiex integrati b'mod ċar fid-Dokumenti ta' Strateġija u fil-Programmi Indikattivi u għalhekk iħeġġeġ lill-Kummissjoni sabiex tinkludihom b'mod verament orizzontali fil-Programmi ta' Azzjoni Annwali tagħha u sabiex tipprovdi kriterji ta' integrazzjoni u/jew indikaturi ta' l-impatt ċari rigward l-attivitajiet ippjanati; Iħeġġeġ lill-Kummissjoni sabiex tapplika b'mod strett il-kriterji ta' eliġibilità għal għajnuna baġitarja, u partikolarment sabiex tibqa' lura milli tieħu azzjonijiet bħal dawn f'pajjiżi fejn it-trasparenza fl-infiq pubbliku ma tistax tkun assigurata; jitlob lill-Kummissjoni wkoll sabiex tipprovdi informazzjoni supplimentari lill-Parlament, partikolarment dwar kif, fil-pajjiżi kollha li qed jibbenefikaw mill-għajnuna baġitarja, hi qed timplimenta r-rekwiżit legali biex 'tappoġġja l-isforzi ta' pajjiżi msieħba sabiex jiżviluppaw kontroll parlamentari u kapaċitajiet ta' verifika' DCI, Artikolu 25 (1)(b) ; Jistieden lill-Kummissjoni sabiex tibgħat lill-Parlament kull informazzjoni dwar il-programmi ġeografiċi u tematiċi, flimkien mal-lista sħiħa tal-Membri tal-Kumitat tad-DCI; jitlob lill-Kummissjoni sabiex tibgħat b'mod sistematiku u immedjatament lill-membri tal-kumitat ta' tmexxija tad-DCI il-konklużjonijiet kollha ta' l-iskrutinju tal-Parlament fil-verżjoni sħiħa tagħhom; Jistenna li l-Kummissjoni tindirizza t-tħassib tal-Parlament, kif espress fil-konklużjonijiet ta' l-iskrutinju tad-Dokumenti ta' Strateġija, u timplimenta b'mod sħiħ ir-rakkomandazzjonijiet u t-talbiet tal-Parlament fil-Pjanijiet Annwali ta' Azzjoni; Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill, lill-Kummissjoni, lill-Gvernijiet u l-Parlamenti ta' l-Istati Membri u lill-membri tal-kumitat ta' tmexxija tad-DCI.